"Baltika jaoks on jõululaat eeskätt heategevusprojekt - meie eesmärk on anda noortele, eakatele ja erivajadustega inimestele võimalus Baltika Kvartali jõululaadal tutvustada  oma loomingut ning teenida toodete müügist reaalset tulu. Kogu toodete müügitulu saavad käsitööesemete autorid endale," ütles Baltika Kvartali jaekaubanduse juht Sven Ohlau. "Lisaks on jõululaat Baltika jaoks pilootprojekt, testimaks huviliste ja ostjate vastuvõttu. Osalejate, laadakülastajate ja ostjate positiivse tagaside korral jätkab Baltika samalaadset koostööd noorte, eakate ja erivajadustega inimestega ka tulevikus."